За савецкім часам у гэтым будынку быў і клуб, і дом піянераў, і дзіцячая бібліятэка, а ўжо за часамі незалежнай Беларусі тут адкрыўся музей з экспазіцыяй пра гарадское самакіраванне. Іранічна, што ў сучасным Нясвіжы помнік Леніну заціснуты ў кут рынкавай плошчы, а яго рука паказвае не на светлы шлях камунізму, а якраз на Ратушу — сімвал гарадскіх вольнасцей, якія зрабілі цяперашнюю Еўропу такой, якую мы яе ведаем.